### Beslutningstema

Under dette punkt får udvalget en orientering om den politiske mødekalender for 2022, og udvalget godkender mødedatoer og -tidspunkter for Klima-, Vækst- og Beskæftigelsesudvalget.

### Historik

Kommunalbestyrelsen har på konstituerende møde den 9. december 2021 godkendt mødetidspunkterne for kommunalbestyrelses- og udvalgsmøder i 2022, efter at mødedatoer for Klima, Vækst- og Udviklingsudvalget blev tilføjet.

### Sagsfremstilling

Mødedatoer og mødetidspunkter for kommunalbestyrelsesmøder og udvalgsmøder, herunder møder i Klima-, Vækst- og Udviklingssudvalget, er fastlagt i den godkendte politiske mødekalender for 2022. De stående udvalg kan på deres møder i januar aftale eventuelle ændringer til udvalgets egne møder.

### Direktøren for Teknik, Klima og Beskæftigelse indstiller,

at den politiske mødekalender for 2022 tages til efterretning, og

at mødedatoer og -tidspunkter for Klima-, Vækst og Udviklingsudvalget i 2022 godkendes.

### Beslutning

Orienteringen taget til efterretning.

Indstillingen godkendt med bemærkning om, at udvalgsmøderne finder sted i tidsrummet 8-10, og udvalgsmødet i marts flyttes fra d. 9. til d. 16. marts.

Forvaltningen udarbejder forslag til årshjul til udvalgets øvrige aktiviteter til næste udvalgsmøde.